**משה קלוגהפט** (נולד ב-8 ביוני 1980) הוא מנהל קמפיינים בינלאומי, יועץ אסטרטגי, פזמונאי ויוצר ישראלי. במסגרת עבודתו ייעץ לעשרות מנהיגים ברחבי העולם ונבחר לאחד מ-50 היהודים המשפיעים ביותר בעולם.

שיריו הוצגו בבניין האו"ם ובאירועים היסטוריים נוספים ברחבי העולם.

ביוגרפיה
--------

קלוגהפט נולד בבת ים, בן שלישי לחיה, מורה למתמטיקה ומאיר, מפקד גדוד בתותחנים. כשהיה בן 17, נהרג אחיו בתאונת נשק.

לאחר סיום שירותו הצבאי למד פרסום, ובמקביל קיבל תואר ראשון במדעי המדינה ובתקשורת מאוניברסיטת בר-אילן.

במהלך לימודיו הקים מכון הכנה לבר מצווה שפנה לציבור החילוני ואת אתר "פאזלנד" למכירת פאזלים. כיהן כדובר התאחדות הסטודנטים הארצית בשנים 2005–2006 והשתתף במאבקי הסטודנטים בנושאי שכר הלימוד נגד שרת החינוך לימור לבנת.

היה יועץ פוליטי לפנינה רוזנבלום, שהתמודדה בפריימריז בליכוד. משנת 2006 שימש יועץ תקשורת בכנסת, בין השאר של חברי הכנסת ישראל חסון, ורונית תירוש והיה דובר ועדת הכלכלה של הכנסת.

שימש כיועץ התקשורת של קואליציית הארגונים שהשתתפו ב"מחאת המילואימניקים", בתביעה להתפטרותו של אהוד אולמרט בעקבות מלחמת לבנון השנייה.

בשנת 2008 דורג על ידי המגזין "פורבס" כיועץ התקשורת המשפיע בישראל אחרי יועץ ראש הממשלה באותה תקופה, ובין 100 הצעירים המשפיעים של ישראל.

בשנת 2009 ניהל את הקמפיין נגד מס הבצורת שהטילה ממשלת נתניהו עד לביטולו. בתחילת 2010 ניהל יחד עם שמואל ויליאן את הקמפיין הציבורי של "אם תרצו" נגד הקרן החדשה לישראל, שבו נטען שדוח גולדסטון התבסס על נתונים שפרסמו ארגונים שהקרן החדשה מממנת. במהלך הקמפיין הוצגו מודעות שבהן הופיעה נשיאת הקרן נעמי חזן כשלראשה קרן והיא מנגחת את דגל ישראל ונערכה הפגנה מול ביתה שבה התחפשו אנשי "אם תרצו" לפלסטינים ונשאו שלטים שעליהם נכתב: "אוהבים את נעמי, שונאים את צה"ל".

בקיץ 2010 ניהל מטעם "הפורום למען ארץ ישראל" קמפיין נגד ועדת ששינסקי שהמליצה על העלאת התמלוגים והמיסים שעל חברות להפקת גז ונפט לשלם למדינה. בקמפיין נטען בין היתר שהעלאת התשלומים למדינה היא מזימה של הקרן החדשה לישראל שנועדה להחליש את מדינת ישראל, על ידי הפיכת ההשקעה בהפקת גז טבעי ללא כדאית, והגברת התלות בגז המיובא ממצרים.

בהמשך, הקים יחד עם רונן צור משרד לייעוץ תקשורתי ואסטרטגי "EDK תקשורת" (ראשי תיבות של "אין דבר כזה").

שימש יועץ אסטרטגי למועצת יש"ע, בעת שנפתלי בנט היה מנכ"ל המועצה.

בנובמבר 2012 ניהל קלוגהפט את קמפיין הבחירות של נפתלי בנט לראשות הבית היהודי-מפד"ל, שבהן גבר על זבולון אורלב בתוצאה של 67% מול 32%. בהמשך ניהל את קמפיין הבחירות של "הבית היהודי" בבחירות לכנסת ה-19, שבהן זכתה ב-12 מנדטים, מספר המנדטים הגדול ביותר של המפלגה מאז שנת 1977. קלוגהפט המשיך בתפקידים אלו גם בבחירות המקדימות בהן נבחר בנט מחדש לראשות התנועה ובבחירות לכנסת ה-20, שבהן איבדה המפלגה שליש מכוחה. בנוסף שימש כיועץ אסטרטגי למשא ומתן הקואליציוני.

בדצמבר 2013 נבחר למנהל המבטיח בישראל בתחום הפוליטי על ידי העיתון "גלובס".

באוגוסט 2015 הפיק את הסרט "עולם חדש" של אביב גפן, העוסק בסכנות לילדים ברשת וניהל את הקמפיינים של משרד החינוך לחיזוק לימודי מתמטיקה ברמת 5 יחידות בגרות ולקידום אליפות הסייבר הישראלית. 

ב-2016 יעץ לחבר הכנסת אראל מרגלית בהתמודדותו על ראשות מפלגת העבודה. מרגלית הגיע למקום הרביעי.

בספטמבר 2016 מונה לאחד היועצים האסטרטגים בקמפיין המפלגה הסוציאל-דמוקרטית בבחירות לפרלמנט ברומניה. המפלגה הגדילה את כוחה לכ-45% מהמושבים בפרלמנט. ייעץ גם למפלגה הליברלית של קוסובו.

שימש כיועץ אסטרטגי לקנצלר אוסטריה כריסטיאן קרן בתקופה שבין ינואר 2016 עד ליולי 2017.

קלוגהפט כתב עם חיים אביחיל ורז יובן את התסריט לסדרת הדרמה-מתח הפוליטית "שלטון הצללים". הסדרה שודרה ב"HOT" בשנת 2018.

יעץ בהתנדבות מאחורי הקלעים (בנוסף למנהלי הקמפיין הרשמיים) לתמר זנדברג בהתמודדותה על ראשות מרצ ב-2018, צעד שחשיפתו הובילה לביקורת על זנדברג ולהתנצלותה.

בבחירות המוניציפליות של 2018 ייעץ קלוגהפט לצביקה ברוט שניצח את ראש עיריית בת ים המכהן יוסי בכר.

באותה תקופה היה קלוגהפט יועץ אסטרטגי לקמפיין המשרד לביטחון פנים ומשטרת ישראל בהשקת מטה 105 להגנה על ילדים ברשת.

קלוגהפט ייעץ גם לסלומה זוראבישווילי שניצחה בבחירות לנשיאות גאורגיה בנובמבר 2018.

לקראת הבחירות לכנסת ה-21, עודד קלוגהפט את נפתלי בנט ואיילת שקד לפרוש מהבית היהודי ולהקים את מפלגת הימין החדש. הוא גם ייעץ למפלגה החדשה בימיה הראשונים, אולם לא עבד עם המפלגה במהלך קמפיין הבחירות.

בשנת 2020 הוא ייעץ לראש הממשלה בנימין נתניהו .

ביולי 2021 מונה על ידי ראש הממשלה נפתלי בנט ליועצו האסטרטגי.

קלוגהפט דורג על ידי העיתון "ג'רוזלם פוסט" בין 50 היהודים המשפיעים בעולם לשנת 2020.

באוקטובר 2021 הוביל את ניצחונה של מפלגת "החלום הגאורגי" במשאל העם בגאורגיה, והיה יועצו האסטרטגי של הכדורגלן לשעבר קאחה קאלדזה בניצחונו בבחירות לראשות העיר טביליסי.

בשנת 2023 הקים, יחד עם מירי מיכאלי, את חברת החדשות "ACTnews". החברה מתמקדת ביצירה, באמצעות בינה מלאכותית, של מהדורות חדשות בשפות שונות, לשם הפצה שלהן ברשתות חברתיות.

### פזמונאות

קלוגהפט כתב שירים רבים, מהם בעלי פן ציבורי. בין השירים: "חיוך של ילד", שנכתב לזכר אחיו שמוליק שאותו מצא ירוי מנשקו האישי בעת ששירת בצה"ל, ושהתפרסם בלחנו של יוני רועה ובביצועם של ישי לפידות וחיים ישראל; "הפכתי שבוי" שהלחין נמרוד לב וביצע יחד עם קרנית גולדווסר בעת מלחמת לבנון השנייה; "מגיע לנו יותר" שאותו ביצעו גלעד שגב ורעות חסון בעצרת שקראה להתפטרותו של אהוד אולמרט בעקבות דו"ח וינוגרד, ו"שיר ערש" שאותו חיבר ב-2010 אחרי אירועי המשט לעזה, הלחין עמיר בניון ואותו הם שרו עם חברי הכנסת מישראל ביתנו, הליכוד וקדימה. שיר זה בוצע גם ב-2011 על ידי נינט טייב בטקס הדלקת המשואות ביום העצמאות. לאחר רצח בני משפחת פוגל ב-2011 כתב את מילות השיר "התנערי" שביצע עמיר בניון. כתב גם את מילות השיר "תשירי ילדה" שיצא בתקליטו של הזמר ישי לוי בשנת 2012. ביולי 2015, במלאת עשור להתנתקות, הוציא עם הזמר דוד ד'אור ורדיו "גלי ישראל" את השיר "הבית שלי הולך אתי".

ב-29 בינואר 2018 ביצעו הזמרים מירי מסיקה, עמיר בניון ודוד ד'אור על בימת האו"ם בניו יורק את שירו של קלוגהפט "האחרון שנשאר" בטקס יום השואה הבינלאומי, בעברית, ערבית ואנגלית. השיר בוצע גם ביום השואה הבינלאומי בשנת 2020 בנוכחות עשרות ראשי מדינות מהעולם.

בינואר 2019 יצא השיר שכתב קלוגהפט לעמיר בניון וישי ריבו "ספירה לאחור".

לקראת יום השואה 2019 יזם קלוגהפט את הפרויקט להחייאת שירי יהודים מהגטאות "שם עולם". בפרויקט נטלו חלק אביב גפן, נינט, מוש בן ארי ועוד במסגרת זו כתב את השיר "אמא שלי" לנועה קירל, על בסיס כתבי אם בתקופת השואה
.

באפריל 2020 יצא השיר "התרת חלומות" שאת מילותיו כתב קלוגהפט לשולי רנד. בפברואר 2021 יצא השיר "הרימי עיניים" של להקת שלווה שכתב קלוגהפט, המוקדש לקידום סיוע לבעלי מוגבלויות, וכן השיר "תחזיק חזק" שביצע ארקדי דוכין למילותיו של קלוגהפט. בשנת 2021 יצאו השירים "ואם נלך" ו"זכרונות ילדות" המבוצעים על ידי רבקה זהר במסגרת אלבומה ה-11 "לשמוע את הלב", שאת מילותיהם כתב קלוגהפט.

בשנת 2022 היה בין היוזמים של פרויקט "פסקול שלישי" ליצירת פסקול מוזיקלי חדש לשואה, ובמסגרתו היה שותף לכתיבת השיר "ילד שלי", יחד עם הראל סקעת, סיון טלמור וגיא מזיג.

חיים אישיים
-----------

קלוגהפט נשוי לשרון, אדריכלית, ולזוג שלושה ילדים. הם מתגוררים בגבעת שמואל.

קישורים חיצוניים
----------------

* 

* אתר האינטרנט הרשמי של משה קלוגהפט (בעברית ובאנגלית)
* משה קלוגהפט, ברשת החברתית אקס (טוויטר)

* משה קלוגהפט, ברשת החברתית אינסטגרם

* משה קלוגהפט, באתר שירונט

* משה קלוגהפט, דף שער בספרייה הלאומית
* אתר פעילות בישראל
* אתר ייעוץ בינ"ל
* לצאת מהקופסה, באתר ערוץ 7, גיליון 317, 13 בנובמבר 2008
* משה קלוגהפט, הזוגות המוזרים של הפוליטיקה הישראלית, באתר nrg‏, 22 בינואר 2009
* ליאת רון, ‏יועצו של בנט: "אני מייעץ למישהו שכנראה יהיה רה"מ", באתר גלובס, 8 בדצמבר 2013
* אלינור פוקס, ‏מחאה בהזמנה, באתר ‏מאקו‏, 20 בנובמבר 2014
* הילו גלזר, הכירו את משה קלוגהפט, האיש מאחורי הפנים המחייכות של נפתלי בנט, באתר הארץ, 11 בפברואר 2015
* מיקי לוי, ‏משה קלוגהפט יועץ תקשורת, באתר גלובס, 26 בינואר 2016
* אתר למנויים בלבד  רביב גולן, לא מתנצל, באתר "ידיעות אחרונות", 25 באפריל 2018
* אביטל אינדיג, ‏"המהפכות הבאות של הציבור הדתי לאומי – שר ביטחון וכוכבי תרבות", בעיתון מקור ראשון, 24 במאי 2018

הערות שוליים
------------

1. ↑  מתוך עמוד הפייסבוק של משה קלוגהפט
2. ↑  האמנים הישראלים ריגשו את בניין האו"ם, באתר www.inn.co.il
3. ↑  תומר אביטל, לוביסט או יועץ? הדובר של תירוש התפרנס מקמפיין נגד ששינסקי, באתר כלכליסט, 9 בינואר 2011
4. ↑  עפרה לקס, בעיטת קרן - בגליון השבוע, באתר ערוץ 7, 25 בפברואר 2010.
5. ↑  רויטל חובל, מאבק התמלוגים: המערכת הפוליטית נותנת גז, באתר כלכליסט, 15 באוגוסט 2010
6. ↑  רויטל חובל, מי מממן את הקמפיין נגד העלאת תמלוגי הגז? "תעשו אחד ועוד אחד", באתר כלכליסט, 17 באוגוסט 2010
7. ↑  עולם חדש – סרטו של אביב גפן, באתר סינמטק תל אביב
8. ↑  "בנט העביר תקציבי פרסום לאיש סודו", באתר ynet, 1 בספטמבר 2015
9. ↑  "הקמפיין החשאי של יועצו של שר החינוך, נפתלי בנט", פורסם ב-nana10, 26/01/2016
10. ↑  גיל קלנר, ‏ברנז'ה: העבודה החדשה של משה קלוגהפט, באתר "סרוגים", 20 במרץ 2016.
11. ↑  Consultanţi israelieni pentru PSD, la alegerile parlamentare  
ISRAELI STRATEGISTS WIN ROMANIAN ELECTION
12. ↑  INFOGRAFIC Rezultate finale BEC: PSD are 221 de mandate de deputati si senatori, cu 12 mai putin decat este nevoie pentru a avea majoritatea in Parlament / ALDE are 29 de mandate
13. ↑  ISRAELI CAMPAIGN ADVISER ASSISTS PARTY IN MUSLIM KOSOVO
14. ↑  Austrian chancellor's secret Israeli adviser revealed, Israel National News
15. ↑  שלטון הצללים, באתר www.ishim.co.il.
16. ↑  טל שלו‏, היועץ השנוי במחלוקת והשקרים: הפתיחה המביכה של יו"ר מרצ החדשה, באתר וואלה!‏, 24 במרץ 2018.
17. ↑  kikro media (2018-11-20), *ראש העיר בת ים צביקה ברוט מודה ליועץ האסטרטגי משה קלוגהפט לאחר ניצחונו בבחירות לראשות העיר*, נבדק ב-2018-11-29
18. ↑  kikro media (2018-11-20), *משה קלוגהפט יועץ אסטרטגי למטה 105 של המשטרה והמשרד לבטפ בנושא הגנה על ילדים ברשת-בגלצ*, נבדק ב-2018-11-29
19. ↑  kikro media (2018-11-20), *השר גלעד ארדן בהשקת מטה 105 להגנה על ילדים ברשת - תודות ליועץ האסטרטגי משה קלוגהפט וללפמ*, נבדק ב-2018-11-29
20. ↑  איתי לוי - הערוץ הרשמי (2018-11-19), *חדר משלי 2018 – מטה 105 להגנה על ילדים ברשת: איתי לוי, ארקדי דוכין, אדם, עדן פינס ואגם בוחבוט*, נבדק ב-2018-11-29
21. ↑  , digital-edition.israelhayom.co.il;
kikro media (2018-11-29), *משה קלוגהפט בריאיון לאודי סגל לאחר הניצחון בבחירות לנשיאות גאורגיה*, נבדק ב-2018-11-29
22. ↑  "ההפתעה, השיחה עם הרבנים והפילוג. כך נולד "הימין החדש" של בנט ושקד", באתר ynet, 30 בדצמבר 2019
23. ↑  אתר למנויים בלבד גידי וייץ, חיים לוינסון ואורי משגב, המשטרה בודקת חשדות לפלילים במסע הבחירות של בנט לראשות הבית היהודי, באתר הארץ, 30 בינואר 2019
24. ↑  שירית אביטן כהן, ‏"בדק בית: המפץ שזעזע את הציונות הדתית", בעיתון מקור ראשון, 1 באפריל 2019
25. ↑  ilil shahar, מסתמן: משה קלוגהפט והימין החדש כבר לא. המשא ומתן לניהול קמפיין המפלגה לא הבשיל, וכעת הוא חוזר לעבוד בחו"ל. באתר @ilils1, ‏2019T2:25
26. ↑  עמית סגל, באתר Telegram
27. ↑  ציוץ של חיים לוינסון בטוויטר, 13 בפברואר 2020
28. ↑  אטילה שומפלבי, דיווח, באתר Twitter
29. ↑  טל שלו‏, מנהל הקמפיינים משה קלוגהפט ישמש יועץ אסטרטגי לרה"מ בנט, באתר וואלה!‏, 18 ביולי 2021
30. ↑  The characters behind the politicians
31. ↑  קלוגהפט הוביל לניצחון בבחירות בגיאורגיה תחת הכותרת: אם הוא עזב את המפלגה שלו, הוא יעזוב גם את הבוחרים שלו - חדשות רוטר, באתר Rotter.net
32. ↑  מפלגת "החלום הגאורגי" ניצחה בבחירות - בעזרת יועצים ישראליים, באתר מעריב אונליין, 3 באוקטובר 2021
33. ↑  דנה גוטרזון, ‏"נשנה את עולם החדשות": מהדורת ה-AI הראשונה יצאה לדרך, באתר ‏מאקו‏, 30 ביולי 2023
34. ↑  אריאל כהנא, "מפיצים את האמת על ישראל": קמפיין הסברה חדש בעקבות מבצע "מגן וחץ", באתר ישראל היום, 10 במאי 2023
35. ↑  ליאת רון, ‏יועצו של בנט: "אני מייעץ למישהו שכנראה יהיה רה"מ", באתר גלובס, 8 בדצמבר 2013
36. ↑  עמיר בניון / התנערי
37. ↑  בניון הופיע באו"ם ופנה לשגרירות פולין: "למדו אך ורק את האמת", באתר מעריב אונליין, 30 בינואר 2018
38. ↑  מרגש: האמנים הישראלים באו"ם ביום השואה הבינלאומי, באתר www.20il.co.il
39. ↑  עמיר בניון, מירי מסיקה ודוד ד'אור ישירו באו"ם לניצולי השואה, באתר ערוץ עשר
40. ↑  "ספירה לאחור"
41. ↑  אתר הפרויקט
42. ↑  נועה קירל שרה "אמא שלי", באתר ישראל היום, 17 באפריל 2019
43. ↑  אביב גפן - כפרים של אהבה, באתר ‏מאקו‏, 16 באפריל 2019
44. ↑  "זאת הזדמנות לקחת נושא 'מסוכן' ולגעת בצדדים המודרניים שבו", באתר ‏מאקו‏, 17 באפריל 2023
45. ↑  ישראל כהן, ‏ה"כוורת" של בנט זומנה למתן עדות, באתר כיכר השבת, 10 במרץ 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007412807005171
* VIAF: 584155103940876201211
* WorldCat (עם VIAF): 584155103940876201211

 |